หุ้น,น้ำมัน,ทองคำสหรัฐปิดพุ่งแรง
หุ้นดาวโจนส์ปิดพุ่ง 242.68 จุด ด้านราคาน้ำมันบวกแรง 1.32 ดอลลาร์ ขณะที่ทองคำ เพิ่มขึ้น 24.30 ดอลลาร์
28 ส.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,455.80 จุด เพิ่มขึ้น 242.68 จุด หรือ +0.69%, ดัชนี เอสแอนด์พี 500 ปิดที่ 4,509.37 จุด เพิ่มขึ้น 39.37 จุด หรือ +0.88% และดัชนี แนสแดค ปิดที่ 15,129.50 จุด เพิ่มขึ้น 183.69 จุด, +1.23%ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่ 27 ส.ค. ขณะที่ดัชนี เอสแอนด์พี 500 และ แนสแดค ปิดทำนิวไฮเป็นวันที่ 4 ในสัปดาห์นี้ ขานรับถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ที่ยืนยันว่า เฟดจะไม่รีบปรับขึ้นอัตราดอกเบี้ย แม้จะมีการปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) ก่อนสิ้นปีนี้ก็ตามสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนต.ค. เพิ่มขึ้น 1.32 ดอลลาร์ หรือ 2% ปิดที่ 68.74 ดอลลาร์/บาร์เรล และพุ่งขึ้น 10.6% ในรอบสัปดาห์นี้ สัญญาน้ำมันดิบเบรนท์ (BRENT) ส่งมอบเดือนต.ค. เพิ่มขึ้น 1.63 ดอลลาร์ หรือ 2.3% ปิดที่ 72.70 ดอลลาร์/บาร์เรล และพุ่งขึ้น 11.5% ในรอบสัปดาห์นี้ ท่ามกลางความวิตกเกี่ยวกับภาวะน้ำมันตึงตัวจากการที่บริษัทน้ำมันหลายแห่งพากันยุติการผลิตน้ำมันในอ่าวเม็กซิโก ก่อนที่พายุเฮอริเคนจะพัดถล่มในช่วงสุดสัปดาห์นี้ราคาทองคำโคเม็กซ์งวดส่งมอบเดือนธันวาคม เพิ่มขึ้น 24.30 ดอลลาร์ ปิดที่ 1,819.50 ดอลลาร์ต่อออนซ์